Roxen

Larisa Roxana Giurgiu (s. 5. tammikuuta 2000 Cluj-Napoca, Romania) on romanialainen laulaja, jonka levy-yhtiönä toimii Global Records. Roxen nousi kuuluisuuteen vuonna 2019 ollessaan featuring-artistina Sickotoyn kappaleella ”You Don’t Love Me”. Kappale nousi Romanian musiikkilistoilla kolmanneksi ja se pääsi myös muiden maiden radiolistoille. Hänen debyyttisingle ”Ce-ți cântă dragostea” sekä toinen single ”Spune-mi” nousivat listaykkösiksi Romanian soittolistoilla. 

Roxenin oli tarkoitus edustaa Romaniaa kappaleella ”Alcohol You” vuoden 2020 Eurovision laulukilpailussa Rotterdamissa. Vuoden 2020 Euroviisut kuitenkin peruttiin koronaviruspandemian vuoksi, ja Roxen valittiin Romanian edustajaksi vuoden 2021 kilpailuun, tällä kertaa kappaleella ”Amnesia”.

 Ura 
 2000–2019: Nuoruus ja uran alku 
Roxen, syntymänimeltään Larisa Roxana Giurgiu, syntyi 5. tammikuuta 2000 Cluj-Napocassa, Romaniassa. Roxen löysi intohimonsa musiikkia kohtaan 7-vuotiaana. Lapsena hän kävi myös laulu- ja pianotunneilla. Roxen allekirjoitti levytyssopimuksen Global Recordsin kanssa ja vuoden 2019 elokuussa hän oli featuring-artistina romanialaisen tuottajan Sickotoyn kappaleella ”You Don’t Love Me”. Kappale saavutti kaupallista menestystä Romaniassa nousten kolmanneksi Romanian musiikkilistoilla ja pääsi radioihin muun muassa Ranskassa, Yhdysvalloissa, Venäjällä ja Espanjassa. Roxenin debyyttisingle nimeltä ”Ce-ți cântă dragostea”, joka julkaistiin vuoden 2019 marraskuussa, saavutti ykkössijan Romanian musiikkilistoilla. Musiikkikriitikot ovat sittemmin kuvailleet Roxenin tyylin olevan lähinnä deep housea ja verranneet hänen musiikkityyliään Dua Lipan ja Billie Eilishin tyyliin. București FMn haastattelussa Roxen kertoi saaneensa musiikillisia vaikutteita Beyoncésta.

 2020–: Eurovision laulukilpailu ja jatkuva menestys 
Vuoden 2020 helmikuun alussa ilmoitettiin, että Roxen oli yksi kolmesta artistista, jotka olivat harkittavana edustamaan Romaniaa vuoden 2020 Eurovision laulukilpailuun. Romanian televisioyhtiö TVR teki yhteistyötä Global Recordsin kanssa löytääkseen Romanian euroviisuedustajan. 11. helmikuuta 2020 TVR ilmoitti, että Roxen oli valittu edustamaan Romaniaa vuoden 2020 Euroviisuihin. Roxenille järjestettiin myös erillinen edustuskappaleen karsinta. Kilpailussa, jonka nimi oli Selecția Națională, kilpaili viisi kappaletta: ”Alcohol You”, ”Beautiful Disaster”, ”Cherry Red”, ”Colors” ja ”Storm”. Kappaleet julkaistiin 21. helmikuuta. 1. maaliskuuta 2020 pidetyssä finaalissa ”Alcohol You” julistettiin voittajaksi.  18. maaliskuuta 2020 vuoden 2020 Eurovision laulukilpailu kuitenkin peruttiin koronaviruspandemian takia. TVR ilmoitti haluavansa säilyttää ”Alcohol You” -kilpailukappaleensa vuoden 2021 Eurovision laulukilpailuun. EBU ja kansalliset yleisradioyhtiöt kuitenkin päättivät ettei vuoden 2020 kappaleet voi kilpailla vuoden 2021 kilpailussa. Roxen valittiin siitä huolimatta Romanian edustajaksi myös vuoden 2021 Euroviisuihin.

Kesäkuussa 2020 Roxen palkattiin romanialaisen hiusvärituotteen Loncolor Expert HEMPstylen brändin malliksi; hän esiintyi tuotepakkauksissa ja mainoksessa, jossa esiintyi näkyvästi Selecția Națională -kilpailun kappale ”Storm”. ”How to Break a Heart” -kappaleen julkaisemista lähtien Roxen on hyötynyt myynninedistämiskampanjasta, jonka Global Records on tehnyt yhteistyössä Warner Musicin kanssa. Vuoden 2020 lokakuussa Roxenin toinen single ”Spune-mi” saavutti jälleen ykkössijan Romanian musiikkilistoilla. Roxenin vuoden 2021 euroviisuedustuskappale nimeltä "Amnesia" julkaistiin 4. maaliskuuta 2021. Hän esiintyi kilpailun ensimmäisessä semifinaalissa, jossa hän sijoittui kahdenneksitoista ja täten karsiutui finaalista.

Diskografia
Singlet
Pääartistina
 Nimi Vuosi Listasijoitukset AlbumiROM ”Ce-ți cântă dragostea”2019 1 rowspan="8"  ”I Don’t Care” — ”Alcohol You”2020 — ”Spune-mi” 1 ”How To Break A Heart” — ”Wonderland”(Alexander Rybakin kanssa) — ”Parte din tine”(DJ Projectin kanssa) 2021 19 ”Amnesia” —

Featuring-artistina
+ Nimi Vuosi Listasijoitukset AlbumiROMBUL ”You Don’t Love Me”2019 3  7 rowspan="3"  ”Over and Over”2020 —  — ”Devil in Disguise” —  —

Mainos-singlet
+ Nimi Vuosi Albumi ”Beautiful Disaster”2020 rowspan="5"  ”Cherry Red” ”Colors” ”Storm” ”Escape”

Musiikkivideot
 Nimi Vuosi Pääartistit Vierailevat artistit Ohjaajat”You Don’t Love Me”2019SickotoyRoxenRaluca Netca”Ce-ți cântă dragostea” Roxenrowspan="2" ”I Don’t Care”Șerban Racovițeanu”Over and Over”2020PAXRoxenAlex Mureșan”Escape”Roxenrowspan="6"”Spune-mi” Anton San ”How to Break a Heart” ”Wonderland” Roxen /Alexander Rybak Raluca Netca ”Parte din tine” Note: Open the description for credits. 2021 Roxen /DJ Project Kobzzon ”Amnesia” Roxen Bogdan Păun

 Lähteet 

Luokka:Romanialaiset laulajat
Luokka:Romanian euroviisuedustajat
Luokka:Vuoden 2020 euroviisuedustajat
Luokka:Vuoden 2021 euroviisuedustajat
Luokka:Vuonna 2000 syntyneet
Luokka:Elävät henkilöt